system
Răspunde în limba română, în stilul Wikipedia, cat mai corect gramatical.
user
Ce detalii ai despre Sucidava?
assistant
Sucidava (Sykibid după Procopius, Σucidava după Pârvan, în care Σ este pronunțat "ș"), vechea capitală a tribului dacic al sucilor, este situată în vatra orașului Corabia (județul Olt), pe teritoriul fostului sat Celeiu.

Pe terasa superioară a Dunării se văd încă zidurile de apărare cu opt turnuri complet dezvelite ale orașului roman târziu Sucidava (secolele IV-VI), care, împreună cu cartierul actual, acoperă o parte a orașului roman din secolele II-III, mai puțin cunoscut. Au mai fost identificate băile romane (thermae), o bazilică paleocreștină (secolele V-VI) și străzi pavate.

Cetatea se remarcă prin „fântâna secretă”, o capodoperă inginerească, menită să aprovizioneze cu apă așezarea în timpul asediilor. 

Tot aici se găsește piciorul unui pod roman construit peste Dunăre în timpul lui Constantin cel Mare. Inaugurat în 328, avea o lungime de peste  de metri, fiind considerat unul dintre cele mai lungi poduri ale Antichității. Podul lega Sucidava cu Oescus din Moesia) (azi în Bulgaria). Din păcate, podul lui Constantin cel Mare, menționat și de Dimitrie Cantemir în „Hronicul vechimei a romano-moldo-vlahilor”, a avut o existență scurtă.

Din punct de vedere arheologic, monedele descoperite la Sucidava atestă o prezență romană neîntreruptă de la Aurelian (270-275) la Teodosiu al II-lea (408-450). Dovezile arheologice descoperite demonstrează că, în anul 443 sau 447, orașul a fost devastat de atacul hunilor. Orașul a fost reconstruit de Iustin I în 518-527 ori de Iustinian I cel Mare în 527-565. În jurul anului 600 însă, bizantinii se pare că au părăsit orașul.

Vezi și 
Listă de castre romane din România

Note

Lectură suplimentară 
 Sucidava, Dumitru Tudor, Editura Latomus, 1966

Legături externe
 Site oficial 
Sucidava - Călătorul Digital 2.0
Roman castra from Romania - Google Maps / Earth 
 Cetatea Sucidava de la Dunăre, încremenită în proiect, 6 decembrie 2010, Andreea Dogar, Evenimentul zilei
 Sucidava: secretul unei cetăți străvechi, 7 aprilie 2011, Mihaela Stanescu, Descoperă - Travel
 Cetatea cu "apa vie" de la Sucidava, 16 octombrie 2008, Dan Gheorghe, România liberă
 O comoară milenară îngropată în vatra orașului Corabia , 27 iulie 2013, Raluca Brodner, Ziarul Lumina

Castre romane din România
Cetăți dacice
Dacia
Dacia romană
Monumente dacice
Cetăți din județul Olt
Turismul în județul Olt